**OBEC UBĽA**

Ubľa 368, 067 73  Ubľa

Rada školy pri Základnej škole s materskou školou v Ubli
 Ing. Ivana Onuferová

067 73 Ubľa

**Vec:**
**Výzva na voľby členov rady školy**

            Obec Ubľa, zriaďovateľ Základnej školy s materskou školou v Ubli, v zmysle § 25 ods. 1 zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov a § 1 ods. 3 vyhlášky Ministerstva školstva Slovenskej republiky č. 291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení v znení neskorších predpisov vyhlasuje

**výzvu**

**na voľby členov Rady školy pri Základnej škole s materskou školou v Ubli.**

V súlade s ustanovením § 25 ods. 5 zákona NR SR č. 596/2003 Z. z. o štátnej správe v školstve a v školskej samospráve a o zmene a doplnení niektorých zákonov je počet členov rady školy 11 v zložení:

* **jeden zástupca pedagogických zamestnancov základnej školy** zvolený vo voľbách zamestnancami základnej školy,
* **jeden zástupca pedagogických zamestnancov materskej školy** zvolený vo voľbách zamestnancami materskej školy,
* **jeden zástupca ostatných (nepedagogických) zamestnancov školského zariadenia** zvolený vo voľbách ostatnými (nepedagogickými) zamestnancami školského zariadenia,
* **traja zástupcovia rodičov**, ktorí nie sú zamestnancami daného školského zariadenia, zvolení vo voľbách rodičmi žiakov základnej školy,
* **jeden zástupca rodičov**, ktorí nie sú zamestnancami daného školského zariadenia, zvolený vo voľbách rodičmi žiakov materskej školy,
* **štyria delegovaní zástupcovia zriaďovateľa** (Obec Ubľa).

Funkčné obdobie orgánu školskej samosprávy, Rady školy pri Základnej škole s materskou školou v Ubli v zriaďovateľskej pôsobnosti Obce Ubľa, je podľa §24 ods. 16 zákona NR SR č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov štyri roky a končí dňa 20. mája 2019.

Voľby členov rady školy z pedagogických zamestnancov, nepedagogických zamestnancov a rodičov žiakov zabezpečí riaditeľka školy najneskôr v termíne skončenia funkčného obdobia rady školy a riaditeľka školy určí aj miesto, termín a čas konania volieb pre jednotlivé skupiny volených zástupcov.

Riaditeľka školy písomne oznámi zriaďovateľovi školy, najneskôr do uplynutia funkčného obdobia doterajších členov rady školy, mená a priezviská zvolených zástupcov rady školy z pedagogických zamestnancov, nepedagogických zamestnancov a rodičov žiakov.

O delegovaní zástupcov zriaďovateľa do rady školy rozhodne zriaďovateľ.

        S pozdravom Mgr. Nadežda Sirková
 starostka obce